b'\n_START_ARTICLE_\nFleygastong\n_START_PARAGRAPH_\nFleygastong (f\xc3\xa6r\xc3\xb8sk for fuglefangststang \xe2\x80\x93 fra fleyga = at fange fugle i luften) er en fuglef\xc3\xa6ngerketcher p\xc3\xa5 F\xc3\xa6r\xc3\xb8erne, hvormed fanges lunder og andre fugle i fuglebjerge._NEWLINE_Stangen best\xc3\xa5r af bambus eller glasfiber og er ca. 3,5 m lang. P\xc3\xa5 enden er 2 stangearme fastbundet, som danner et V-tegn. Mellem de to arme f\xc3\xa6stnes et net. P\xc3\xa5 den anden ende af stangen findes en pig for at kunne ramme den i jorden.'